طلقات الوكالة الوطنية للسلامة الطرقية نظام معلوماتي خاص بتدبير امتحانات البيرمي دالسوكَان، باش تختزل المعطيات الخاصة للمرشحين ومواعيد الامتحانات النظرية ديالهم. الوكالة كشفات، فبلاغ ليها حصلات عليه “كود”, بللي هذ النظام بدا من لبارح الأربعاء، وبللي غيكون ليه فضل كبير باش يسهل خدمة أرباب المؤسسات الخاصة بتعليم السياقة “ليزوطو إيكول”. وكانت الوكالة علنات بللي نشاط مراكز تسجيل الطوموبيلات اللي كتتعلق بامتحان البيرمي غايبدا ف24 يونيو فمنطقة التخفيف 1، وهذشي تماشيا مع مخطط السلطات فتخفيف الحجر الصحي بعد انخفاض الإصابات بفيروس كورونا المستجد. 
سهلات خدمة ليزوطو إيكول.. وكالة السلامة الطرقية لونصات نظام جديد لتسجل معطيات اللي غيدوزو البيرمي